Document ID: 31998D0064

ΑΠΟΦΑΣΗ ΤΗΣ ΕΠΙΤΡΟΠΗΣ της 9ης Δεκεμβρίου 1997 σχετικά με τη χρηματοδοτική συμμετοχή της Κοινότητας για τη βελτίωση του προγράμματος ελέγχου του αφθώδους πυρετού στην Τουρκία (98/64/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 90/424/ΕΟΚ του Συμβουλίου, της 26ης Ιουνίου 1990, σχετικά με ορισμένες δαπάνες στον κτηνιατρικό τομέα (1), όπως τροποποιήθηκε τελευταία από την απόφαση 94/370/ΕΚ (2), και ιδίως τα άρθρα 12 και 13,
Εκτιμώντας:
ότι κατά το 1995 και το 1996 ανακοινώθηκαν στην περιφέρεια της τουρκικής Θράκης κρούσματα αφθώδους πυρετού 7
ότι ο αφθώδης πυρετός είναι ενδημικός στην Ανατολία 7
ότι η εμφάνιση του αφθώδους πυρετού στην Τουρκία αποτελεί σοβαρό κίνδυνο για το ζωικό κεφάλαιο της Κοινότητας 7
ότι, τον Σεπτέμβριο του 1996, επισκέφθηκε την Τουρκία μια αποστολή, με από κοινού χορηγό την Ευρωπαϊκή Επιτροπή, για τον έλεγχο του αφθώδους πυρετού, και την Ευρωπαϊκή Ένωση 7
ότι από την έκθεση της εν λόγω αποστολής προκύπτει ότι πρέπει να δοθεί προτεραιότητα στον έλεγχο των μετακινήσεων των ζώων και στη βελτίωση του καθαρισμού και της απολύμανσης των οχημάτων μεταφοράς ζώων 7
ότι στην έκθεση αυτή δίδεται επίσης προτεραιότητα στον υποχρεωτικό και μαζικό εμβολιασμό κατά του αφθώδους πυρετού στην τουρκική Θράκη, καθώς και στη θέσπιση ενός συστήματος ταυτοποίησης των βοοειδών μέσω αναγνωριστικών ενωτίων 7
ότι η Τουρκία έχει αναλάβει την υποχρέωση να εμβολιάσει τα ευπαθή ζώα στην περιοχή της τουρκικής Θράκης 7 ότι το πρόγραμμα εμβολιασμού θα συνοδεύεται από ένα πρόγραμμα παρακολούθησης με ορολογική τυποποίηση 7
ότι, για την υλοποίηση των εν λόγω ενεργειών, έχει αποφασισθεί η εφαρμογή ενός προγράμματος εργασίας 7
ότι, για λόγους επίβλεψης, πρέπει να εφαρμοστούν τα άρθρα 8 και 9 του κανονισμού (ΕΟΚ) αριθ. 729/70 του Συμβουλίου, της 21ης Απριλίου 1970, σχετικά με τη χρηματοδότηση της κοινής γεωργικής πολιτικής (3), όπως τροποποιήθηκε τελευταία από τον κανονισμό (ΕΚ) αριθ. 1287/95 (4) 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Για τη βελτίωση του προγράμματος ελέγχου του αφθώδους πυρετού στην Τουρκία πρέπει να υλοποιηθούν οι ενέργειες που αναφέρονται στο παράρτημα.
2. Για την εφαρμογή των μέτρων που αναφέρονται στην παράγραφο 1, η Κοινότητα θα παράσχει χρηματοδοτική συμμετοχή ύψους 230 000 Ecu κατ' ανώτατο όριο.
3. Η χρηματοδοτική συμμετοχή που αναφέρεται στην παράγραφο 2 θα χορηγηθεί στις εντεταλμένες κτηνιατρικές αρχές στην Τουρκία.
Άρθρο 2
Η χρηματοδοτική συμμετοχή της Κοινότητας καταβάλλεται ως ακολούθως:
- το 30 % ως προκαταβολή κατόπιν αιτήσεως της Τουρκίας,
- το υπόλοιπο μετά την προσκόμιση και αποδοχή των τεχνικών και χρηματοδοτικών συνοδευτικών εγγράφων. Τα εν λόγω έγγραφα πρέπει να υποβληθούν στην Ευρωπαϊκή Επιτροπή το αργότερο εντός 14 μηνών μετά την έκδοση της παρούσας απόφασης.
Άρθρο 3
1. Εκτός από τα μέτρα που αναφέρονται στο άρθρο 1 παράγραφος 1, έχει επιτευχθεί συμφωνία σχετικά με τη δοκιμή του εμβολίου που παράγεται στην Τουρκία κατά του αφθώδους πυρετού. Η Ευρωπαϊκή Επιτροπή θα οργανώσει τη διαδικασία δοκιμής, σε συνεργασία με τις τουρκικικές αρχές.
2. Η Τουρκία θα ορίσει έναν συντονιστή για την παρακολούθηση της εξέλιξης του προγράμματος.
3. Κάθε τρεις μήνες η Τουρκία θα διαβιβάζει στην Επιτροπή τεχνική έκθεση σχετικά με την επιτευχθείσα πρόοδο.
Άρθρο 4
Τα άρθρα 8 και 9 του κανονισμού (ΕΟΚ) αριθ. 729/70 εφαρμόζονται mutatis mutandis.
Άρθρο 5
Η παρούσα απόφαση απευθύνεται στα κράτη μέλη.
Βρυξέλλες, 9 Δεκεμβρίου 1997.

Labels: 19
0
6
18
15